## Program pomoćničkog ispita za zanimanje graditelj orgulja

### NN 5/2004 (15.1.2004.), Program pomoćničkog ispita za zanimanje graditelj orgulja

# ministarstvo za obrt, malo i srednje poduzetništvo

**176**

Na
temelju stavka 4. članka 53. Zakona o obrtu (Narodne novine, br. 49/03),
ministar za obrt, malo i srednje poduzetništvo nakon prethodno pribavljena
mišljenja Hrvatske obrtničke komore, donosi

### PROGRAM POMOĆNIČKOG ISPITA ZA ZANIMANJE GRADITELJ ORGULJA

I.

Svrha pomoćničkog ispita je dokazivanje ispitanika da je stekao vještine i stručno-teorijska znanja, utvrđena nastavnim planom i programom za zanimanje graditelj orgulja nužna za obavljanje poslova u tom zanimanju.

II.

Pomoćnički ispit se sastoji iz praktičnoga i teorijskog dijela.

III.

Za praktični dio ispita zadaje se, u skladu s nastavnim planom praktičnog dijela naukovanja, praktična zadaća (uradak i radne probe) iz područja:

1. Izrada proizvodne dokumentacije uratka
2. Izbor pravilnoga
   drvnog materijala uratka
3. Izbor potrebnoga
   nedrvnog materijala uratka
4. Izbor strojeva, alata i uređaja za
   obradu
5. Krojenje i izrezivanje radnog materijala
6. Izrada vezova i spojeva
   materijala
7. Lijepljenja
   radnog materijala
8. Površinska
   obrada materijala i uratka
9. Izrada dijelova i
   sklopova orgulja
10. Ugradnja dijelova i sklopova
    orgulja
11. Ugradnja orgulja na mjesto
    postavljenja
12. Popravci i održavanje
    orgulja
13. Ispitivanje i ugađanje
    orgulja
14. Restauratorski radovi
    na orguljama

Ispitanik mora u
zadanom roku primjereno pomoćničkom statusu izraditi uradak i obaviti radnu
probu. Ispitna komisija na temelju dolje navedenih uradaka i radnih proba
zadaje ispitaniku jedan do tri uratka i jednu do tri radne probe. Ispitna
komisija može i samostalno predložiti uratke i radne probe koje će zadati
ispitaniku.

POMOĆNIČKI URADAK

|  |  |
| --- | --- |
| Vrsta uratka | Opis sadržaja uratka |
| Izrada i ugradnja drvenih svirala | Prema radnom zadatku i proizvodnoj dokumentaciji izrade svirala: izvršiti izbor potrebnog materijala, radnog alata, strojeva i uređaja, materijal ručno i strojno obraditi i sastaviti u sviralu te sviralu ugraditi. Pritom se ocjenjuje kvaliteta izrade i ugradnje, funkcionalnost, estetika i zvuk svirale |
| Izrada i ugradnja metalnih svirala | Radnom dokumentacijom izrade i ugradnje metalnih svirala određena je vrsta radnoga metalnog materijala, mjere, radni alati, strojevi i uređaji te postupci obrade, izrade i ugradnje metalnih svirala, a ocjenjuje se kvaliteta izrade, ugradnje i postignuti zvuk svirale |
| Izrada i ugradnja zračnica svirala | Prema nacrtu i tipu orgulja izrađuje se određeni oblik i volumen zračnice, krojenjem i izrezivanjem elemenata iz određenog materijala te njihova ručna i strojna obrada i izrada zračnice. Provjerava se kvaliteta izrade, funkcionalnost i estetika zračnice |
| Izrada i ugradnja mijeha orgulja | Sastav, oblik i veličina mijeha određena je projektom orgulja i prema njemu se vrši izbor materijala, krojenje i izrezivanje te ručna i strojna obrada i ugradnja mijeha, a ocjenjuje se kvaliteta izrade, ugradnje, funkcionalnost, estetika i rad mijeha |
| Izrada i ugradnja klavijature orgulja | Vrsta i veličina klavijature te njena izrada i ugradnja određena je vrstom orgulja i prema njima se vrši izbor, krojenje i izrezivanje materijala te ručna i strojna obrada, izrada i ugradnja. Vrednuje se kvaliteta izrade, ugradnje, estetika i rad klavijature |
| Izrada i ugradnja trakture orgulja | Povezanost i rad klavijature i svirala ostvaruje se pomoću trakture. Ona se sastoji iz niza poluga, polužica i zglobova, a izrađuje se od određenog materijala, potrebnih veličina, oblika i međusobno su rastavljivo spojene. Ocjenjuje se kvaliteta izrade, ugradnje, estetika i pravilnost rađa trakture |

# RADNA PROBA

|  |  |
| --- | --- |
| Vrsta radne probe | Opis radne probe |
| Sastavljanje i ugradnja sviraonika orgulja | Prema nacrtu i funkciji sviraonika, vrši se izbor, postavljanje i ugradnja pripadajućih elemenata i sklopova u cjelinu sviraonika te provjera kvalitete elemenata i sklopova, njihova ugradnja, funkcionalnost, estetika i rad sviraonika |
| Izrada uzoraka obrade materijala | Obrade materijala izvode se ručno i strojno pomoću određenih alata, radnih strojeva i uređaja te postupaka: izbora određenog materijala, mjerenja, krojenja, izrezivanja, spajanja spojevima, lijepljenja, savijanja, oblikovanja, površinske mehaničke obrade, površinske zaštite premazima i slično |
| Površinska obrada uratka i orgulja | Izvodi se postupcima ručnog i strojnoga grubog i finog brušenja i poliranja površina drvnog i nedrvnog materijala te postupcima nanošenja močila, boje i laka. Ocjenjuje se konačni izgled površine, njena glatkoća, finoća i stupanj visokog sjaja i reflekcije svjetlosti |
| Ispitivanje i ugađanje klasičnih orgulja | Provjera ispravnosti i rada klavijature, trakture, zračnice, svirala i uređaja za proizvodnju tlačnog zraka te udešavanje svirala i trakture i to samo pomoću standardnog alata i uređaja do postizanja ispravnog zvuka i rada orgulja |

Pri izradi praktične zadaće ispitanik (naučnik) se mora pridržavati propisanih mjera zaštite na radu i zaštite okoliša te ostalih uvjeta koje odredi ispitna komisija.

Ispitanik mora ispitnoj komisiji priložiti mapu praktičnog dijela naukovanja za sve godine obrazovanja iz koje je vidljivo da je uspješno svladao ovaj dio naukovanja.

IV.

Stručno-teorijski
dio ispita obuhvaća teorijska znanja nužna za obavljanje praktičnih postupaka u
zanimanju koja su propisana nastavnim planom i programom za teorijski dio
naukovanja.

# NASTAVNI PREDMET

###### Poznavanje materijala

1. Tehnička
   svojstva drva

if !supportLists2.      endifMakroskopska identifikacija
drva

3. Bolesti
   i zaštita drva
4. Vrste drva za izradu glazbala
5. Akustična svojstva drva za glazbala
6. Prirodno
   i umjetno sušenje drva
7. Drvena građa i furniri za glazbala
8. Vezivo
   za drvo i druge materijale
9. Močila, kitovi, boje i lakovi
10. Metalni
    materijali i okovi za glazbala
11. Plastični
    i drugi materijali za glazbala

Stručno crtanje

1. Osnove tehničkog crtanja
2. Označavanje drvnih materijala
3. Označavanje
   nedrvnih materijala
4. Vezovi i spojevi
   kod izrade glazbala
5. Klasifikacija i
   vrste glazbala
6. Izrada skica i nacrta dijelova
   glazbala
7. Izrada proizvodne dokumentacije glazbala

if !supportLists8.
endifUporaba
računala u gradnji glazbala

*Stručni račun*

1. Mjerne
   veličine i jedinice
2. Matematičke i računske operacije
3. Izračunavanje potreba
   materijala
4. Izračunavanje brzine
   obrade materijala
5. Izračunavanje troškova rada
6. Izračunavanje plaća i doprinosa

###### Tehnologija zanimanja

if !supportLists1.  endifZnačaj i vrste orgulja

2. Materijali za
   gradnju orgulja
3. Povijesni razvoj
   gradnje orgulja
4. Osnove
   glazbenosti iz orgulja
5. Obrada
   materijala ručnim alatima
6. Obrada
   materijala ručnim strojevima
7. Obrada
   materijala radnim strojevima
8. Radovi brušenja ručnog
   i strojnog alata
9. Izrada dijelova i sklopova
   orgulja
10. Ugradnja dijelova i sklopova orgulja
11. Ugradnja orgulja na mjesto
    postavljenja
12. Popravci i održavanje orgulja
13. Ispitivanje i ugađanje
    orgulja
14. Restauratorski radovi
    na orguljama
15. Održavanje radnih
    strojeva, alata i uređaja

### OCJENJIVAČKI LIST

I.  PRAKTIČNI DIO ISPITA

|  |  |
| --- | --- |
| Radnje obavljene u okviru  praktične zadaće | Broj bodova |
| Poznavanje radne dokumentacije | 0 – 5 |
| Izbor radnog procesa izrade | 0 – 10 |
| Izbor radnog materijala i dijelova | 0 – 10 |
| Izbor alata i radnih strojeva | 0 – 10 |
| Izvođenje ručnih obrada uratka | 0 – 10 |
| Izvođenje strojnih obrada uratka | 0 – 10 |
| Izvođenje mjerenja i kontrole | 0 – 10 |
| Ocjena kvalitete izrade uratka | 0 – 10 |
| Ocjena utroška radnog vremena | 0 – 10 |
| Odnos prema radnim sredstvima | 0 – 10 |
| Odnos prema zaštiti na radu | 0 – 5 |
| UKUPNO BODOVA | 100 |

BODOVNA LISTA

|  |  |
| --- | --- |
| Postotak (%) bodova | Ocjena |
| 92 – 100 | Odličan             ( 5 ) |
| 81 – 91 | Vrlo dobar        ( 4 ) |
| 67 – 80 | Dobar               ( 3 ) |
| 50 – 66 | Dovoljan           ( 2 ) |
| 0 – 49 | Nedovoljan       ( 1 ) |

##

## II.  STRUČNO – TEORIJSKI DIO

          Stručno-teorijski dio ispita je u pisanom obliku, a sastoji se od pitanja i zadaća koje postavlja ispitna komisija. Za zanimanja za koja postoji katalog ispitnih pitanja i zadataka za pomoćničke ispite, koristi se taj katalog.

           Ocjena se utvrđuje prema ovoj ljestvici:

BODOVNA LISTA

|  |  |
| --- | --- |
| Postotak (%) bodova | Ocjena |
| 90 – 100 | Odličan             ( 5 ) |
| 80 – 89 | Vrlo dobar        ( 4 ) |
| 70 – 79 | Dobar               ( 3 ) |
| 60 – 69 | Dovoljan           ( 2 ) |
| Manje od 30 | Nedovoljan       ( 1 ) |

Ispitanik koji postigne
od 30 do 59 posto (%) bodova, upućuje se na usmeni ispit.

Na usmenom ispitu
u pravilu se provjeravaju znanja iz onih područja iz kojih naučnik nije pokazao
dostatna znanja na pismenom dijelu ispita.

|  |  |
| --- | --- |
| Klasa: 406-01/03-01/10  Ur. broj: 515-03-03-34  Zagreb, 17. prosinca 2003 |  |

Ministar

**Željko
Pecek**, v. r.

Ostalo, NN 5/2004-176